
ผู้ใดที่ยอมรับในเตาฮีดอัรรุบูบียะฮฺของอัลลอฮฺ ด้วยการศรัทธาว่าแท้จริงอัลลอฮฺคือผู้ทรงอภิบาลเพียงพระองค์เดียว ไม่มีภาคีใดๆ สำหรับพระองค์  ในด้านการเป็นองค์ผู้อภิบาล ก็จำเป็นที่เขาจะต้องยอมรับในความเป็นพระเจ้าของพระองค์  และให้ความเป็นเอกภาพแก่พระองค์เพียงผู้เดียว  ในการเคารพสักการะทั้งภายนอกและภายใน  และจะต้องปฏิเสธการให้ความเคารพสักการะต่อทุกๆสิ่งที่นอกเหนือจากพระองค์  เพราะมันนั้นไม่ถูกนับว่าเป็นความดี ในการที่เขาจะเคารพสักการะนอกจากผู้ที่เป็นผู้อภิบาลของเขาเท่านั้น  ผู้ทรงเป็นผู้สร้าง  ทรงเป็นผู้ประทานปัจจัยยังชีพ  เป็นผู้ทรงอภิสิทธิ์และผู้บริหารจัดการ.
และตราบใดที่ทั้งหมดนั้นเป็นกรรมสิทธิ์ของอัลลอฮฺแต่เพียงผู้เดียว  ก็จำเป็นที่พระองค์จะต้องเป็นผู้ที่ถูกเคารพสักการะแต่เพียงผู้เดียวเช่นกัน  
ดังนั้นการยอมรับในความเป็นผู้อภิบาลเพียงอย่างเดียวยังไม่เพียงพอ  ที่จะทำให้เขาผู้นั้นเข้าไปอยู่ในอิสลาม  ซึ่งต่างจากการยอมรับในความเป็นพระเจ้าของพระองค์  เพราะแท้จริงมันนั้นประกอบด้วยกับการยอมรับในความเป็นผู้สร้างและมันจะทำให้เขาผู้นั้นเข้าไปอยู่ใน อัลอิสลาม 
  
ดังนั้น ทั้งๆ ที่บรรดามุชริกีน (ผู้ตั้งภาคีในสมัยท่านนบี) ให้การยอมรับในรุบูบียะฮฺ (การเป็นผู้ทรงสร้าง) ของอัลลอฮฺ  แต่ทว่าพวกเขากลับปฏิเสธ ในความเป็นพระเจ้าของพระองค์  ดังนั้นพวกเขาจึงไม่ได้ยอมรับต่อสิ่งนั้นและด้วยเหตุนี้    วิถีของอัลกุรอานจึงระบุโองการต่างๆ  ที่เกี่ยวข้องกับอัรรุบูบียะฮฺ (การเป็นผู้ทรงสร้างและอภิบาล) เชื่อมโยงกับโองการต่างๆ  ที่เรียกร้องไปสู่การให้เอกภาพต่อพระองค์ในด้านความเป็นพระเจ้า.
 [image: ]เตาฮีดอัลอุลูฮียะฮฺ นั้น  คือรากฐานของศาสนาและเป็นพื้นฐานแห่งบทบัญญัติอิสลามและมันคือเป้าหมายในการที่อัลลอฮฺได้[image: ]ทรงส่งบรรดารอซูลและประทานคัมภีร์ลงมา  และเนื่องด้วยกับมันนั้น  สวรรค์และนรกจึงได้ถูกสร้างขึ้น
เตาฮีดอัลอุลูฮียะฮฺนั้น ประกอบไปด้วย  
· การบริสุทธิ์ใจในศาสนาทั้งหมดเพื่ออัลลอฮฺ 
· มีความรักต่อพระองค์ซึ่งเป็นความรักที่บ่งบอกถึงการให้ความยิ่งใหญ่และการให้ความเคารพสักการะ   
· ให้เอกภาพต่อพระองค์ด้วยความนอบน้อมยอมตนและมอบหมายต่อพระองค์  
· กลับตัวไปสู่พระองค์  
· และด้วยการวิงวอนขอดุอาอฺจากพระองค์  
· พร้อมทั้งมีความกลัวและความหวังต่อพระองค์

และมันยังประกอบด้วย
· การที่เราจะไม่ให้การบนบาน  นอกจากต่ออัลลอฮฺ
· และเราจะไม่เชือดสัตว์ใดเว้นแต่เพื่อพระองค์เท่านั้น  
และเช่นเดียวกันนี้ในอิบาดะฮฺอื่นๆ ทั้งที่เป็นอิบาดะฮฺภายในใจและอิบาดะฮฺทางด้านร่างกาย  เราจะต้องบริสุทธิ์ใจในอิบาดะฮฺเหล่านั้นทั้งหมดเพื่ออัลลอฮฺและเราจะไม่ตั้งภาคีใดๆต่อพระองค์ในการทำอิบาดะฮฺเหล่านั้น  ให้กับสิ่งอื่นพร้อมกับพระองค์.

